
Parlamentul  României

Camera  Deputaţilor

Comisia pentru industrii si servicii
                                                                                      Bucureşti, 31.01.2002








                  Nr.23/13/2002

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.183/2001 pentru ratificarea Protocolului adiţional nr.11, semnat la Bucureşti, la 16 noiembrie 2001, la Acordul Central European de Comerţ Liber (CEFTA), Cracovia, 21 decembrie 1992, trimis cu adresa nr.714 din 28 ianuarie 2002.



La întocmirea raportului comisia a avut în vedere:

· avizul Comisiei pentru politică externă;

· avizul Comisiei juridice, de disciplină şi imunităţi;

· avizul Consiliului Legislativ.



În raport de obiectul şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                          István Antal                                          Cristian Buzea          

RAPORT

asupra proiectului de Lege proiectului de Lege privind aprobarea Ordonanţei de urgenţă a Guvernului nr.183/2001 pentru ratificarea Protocolului adiţional nr.11, semnat la Bucureşti, la 16 noiembrie 2001, la Acordul Central European de Comerţ Liber (CEFTA), Cracovia,

 21 decembrie 1992.



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectului de Lege proiectului de Lege privind aprobarea Ordonanţei de urgenţă a Guvernului nr.183/2001 pentru ratificarea Protocolului adiţional nr.11, semnat la Bucureşti, la 16 noiembrie 2001, la Acordul Central European de Comerţ Liber (CEFTA), Cracovia, 21 decembrie 1992, trimis cu adresa nr.714 din 28.01.2002.



Proiectul de lege este însoţit de avizele favorabile trimise de Comisia pentru politică externă, Comisia juridică, de disciplină şi imunităţi şi Consiliul Legislativ.



În contextul realizării unui spaţiu larg de comerţ liber în Europa, Comisia Europeană, ca reprezentant al UE (Uniunii Europene), ţările membre ale AELS (Asociaţia Europeană a Liberului Schimb) şi ţările asociate la UE (România, Polonia, Ungaria, Republica Cehă, Republica Slovacă, Slovenia, Bulgaria, Letonia, Lituania şi Estonia) au convenit să unifice regulile de origine aplicabile în comerţul dintre ele.



În acest scop a fost elaborat un Protocol comun privind regulile de origine, cunoscut sub numele de "cumul de origine pan-european" care a intrat în vigoare la 1 ianuarie 1997.



În relaţia dintre România şi ţările membre ale Acordului Central European de Comerţ Liber (CEFTA), aceste reguli se aplică de la 1 iulie 1997, când a intrat în vigoare Acordul de aderare a României la CEFTA, aprobat prin Legea nr.90/1997.



Pentru anul 2002, ţările participante la cumulul pan-european au stabilit o nouă serie de amendamente convenite sub forma Protocolului adiţional nr.11 la CEFTA, semnat la Bucureşti la 16 noiembrie 2001 pentru modificarea Protocolului nr.7 referitor la definirea noţiunii de "produse originare" şi metodele de cooperare administrativă.



Protocolul adiţional nr.11 va fi ratificat de fiecare Parte (ţările membre CEFTA) urmând să se aplice de la data de 1 ianuarie 2002.



Modificările aduse Protocolului de origine a mărfurilor nu ridică probleme de fond pentru partea română şi nu creează dificultăţi în aplicarea lor de către autorităţile competente.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 31.01.2001 şi a hotărât, cu unanimitate de voturi, avizarea favorabilă  şi trimiterea lui spre dezbatere şi adoptare în plenul Camerei Deputaţilor în forma prezentată de iniţiator.



În raport de obiectul şi conţinutul său, propunerea legislativă face parte din categoria legilor ordinare.



    PREŞEDINTE,                                       SECRETAR,

                          István Antal                                          Cristian Buzea

Expert, 

Viorela Gondoş

